Scene dramatice într-o familie din Timiş, din cauza referendumului pentru familie. Pentru că nu a vrut să meargă să voteze, un bărbat a fost atacat cu cuţitul de soţie.

Totul a luat-o razna duminică seară, când cei doi soţi s-au luat la ceartă când au aflat că prezenţa e foarte scazută, iar referendumul pentru familie nu va fi validat.

După ce au băut mai multe pahare cu vin, femeia şi-a amintit că soţul ei nu trecuse pe la secţia de votare. Aşa că a început să-i facă reproşuri că nu a ascultat de preot şi n-a mers să voteze, acuzându-l de ignoranţă.